Diari Oficial de la Generalitat Valenciana


Sumari del DOGV 9646, del 24-07-2023 (2023/7718)

RESOLUCIÓ de 19 de juny de 2023, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Bárbara Lloret Baldó per la Generalitat. ABI 453/2017.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7718


Data del document
:   19-06-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de juny de 2023, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Bárbara Lloret Baldó per la Generalitat. ABI 453/2017. [2023/7718]  
Antecedents de fet  
  
La Conselleria d'Hisenda i Model Econòmic va tindre coneixement, mitjançant un escrit presentat per l'Institut Valencià d'Administració Tributària, de la defunció, el 15 de gener de 2015, de Bárbara Lloret Baldó, amb DNI: \*\*\*\*727\*\*.  
De la documentació aportada es constata que la causant va atorgar testament, en què designava legataris i hereus dels seus béns. Consta una escriptura pública de renúncies a l'herència i als llegats per part de totes les persones anomenades en el testament, excepte per part de dues d'elles, que sí que accepten el llegat, i de l'hereua universal, que si bé renuncia a l'herència i a un dels llegats, sí que accepta els altres dos que es donen a favor seu.  
Amb data 7 de juny de 2018, el director general de Sector Públic, Model Econòmic i Patrimoni va signar una resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Comprovat l'empadronament de la causant a l'Ajuntament de la Vila Joiosa, amb data 4 d'octubre de 2018 es va publicar en el Diari Oficial de la Generalitat Valenciana una Resolució de 3 de juliol de 2018, de la Direcció General del Sector Públic, Model Econòmic i Patrimoni, de terminació d'investigació prèvia i incoació de l'expedient de declaració administrativa d'hereus abintestat de la causant indicada més amunt, i que es va exposar en el tauler d'edictes de l'Ajuntament de la Vila Joiosa del 12 de juliol al 31 d'agost de 2018.  
Amb data 9 de febrer de 2023 es remet una proposta d'acceptació de l'herència de la causant a l'Advocacia General de la Generalitat, en què sol·licita l'emissió d'informe preceptiu d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 23 de febrer de 2023 es rep l'esmentat informe, la consideració jurídica tercera del qual posa de manifest que el procediment ha caducat, d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 2 de març de 2023, la directora general de Sector Públic i Patrimoni dicta una resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims, per la qual cosa, amb data 3 de març de 2023, es va dictar un nou acord d'incoació, publicat en el Diari Oficial de la Generalitat Valenciana número 9561, de 24 de març de 23, en la pàgina web d'aquesta conselleria, i en el tauler d'edictes de l'Ajuntament de la Vila Joiosa del 9 de març de 2023 al 10 d'abril de 2023.  
  
Fonaments de dret  
En compliment del que preveuen l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat Valenciana; la disposició transitòria única i l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat; i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 i 95.3 de la Llei 39/2015, d'1 de novembre, del procediment administratiu comú de les administracions públiques, resolc:  
  
  
Primer  
Declarar la Generalitat hereua de Bárbara Lloret Baldó i adjudicar els béns i drets de l'herència, seguint les recomanacions de l'Advocacia General de la Generalitat.  
  
Segon  
Acceptar l'herència de Bárbara Lloret Baldó, a benefici d'inventari, integrada pels següents béns:  
- Finca número 6034 de la Vila Joiosa, segons la inscripció 5a, en el Registre de la propietat número 2 de la Vila Joiosa, foli 45, llibre 745, de la Vila Joiosa, tom 1330 de l'arxiu.  
A més, era cotitular d'un compte en el BBVA, amb saldo, en data 16 de setembre de 2022, de 719,01 euros.  
I cotitular d'un compte en el Sabadell amb saldo en la data de defunció de 6.177,64 euros.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets de la causant, així com a la seua administració i conservació.  
  
Cinqué  
Notificar esta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.  
  
En el cas del bé immoble que integra el cabal relicte, procedir a alienar-lo.  
  
Sise  
Una vegada liquidada l'herència, aprovar, previ informe de la Intervenció Delegada, el compte general de liquidació de l'abintestat en el qual s'integraran la totalitat dels ingressos generats i les despeses abonades o per a abonar, entre les quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjudici que puga exercitar-se qualsevol altre recurs o acció que s'estime procedent.  
  
València, 19 de juny de 2023.- El director general del Sector Públic i Patrimoni: Antoni Such Botella.